ועדת החינוך, התרבות והספורט, כנסת 25, פרוטוקול מספר 1, 2023-01-04 00:00

): אני מתכבד לפתוח את ישיבת הוועדה

):  זו עוד ועדה שאני רואה שהיושב-ראש הוא מינוי די טבעי, נושא שהוא מחובר אליו, שמדבר אליו, שבנפשו

):  היו לנו גם שיתופי פעולה בנושא ילדים בכנסות הקודמות

):  ובאמת העשייה של חבר הכנסת טייב היא בעיקר בתחום החינוך, והוכחת את זה במהלך הכהונה שלך כחבר כנסת

):  ואני מאוד מאוד שמח, ואני יודע שזה גם היה סוג של חלום שלך לשבת בראשות ועדת החינוך, ואני מאוד שמח שזה מתגשם

):  זו ועדה באמת סופר סופר חשובה

):  חינוך ילדינו, אין יותר חשוב מזה

):  ואני מאחל לך המון הצלחה

):  אני בטוח שתעשה את זה על הצד הטוב ביותר, כי זה נושא שממש בתוכך, בנפשך

):  וכשבאים, כך באים לשליחות הציבורית; כך באים לניהול ועדה בנושא שאתה הכי מחובר אליו

):  אז יוצא מזה גם דברים טובים

):  שיהיה המון בהצלחה

):      בהתאם להוראות סעיף 106(א)(1) לתקנון הכנסת, ועדה תבחר יושב-ראש מבין חבריה, לפי המלצת ועדת הכנסת

):  ועדת הכנסת החליטה להמליץ לוועדת החינוך, התרבות והספורט לבחור בחבר הכנסת יוסף טייב כיושב-ראש הוועדה

):  מי בעד?      

אמיר אוחנה: לו הייתי חבר בוועדה, הייתי מצביע בעד

): מי נגד? מי נמנע?      

): אושר

): אם כך ההחלטה עברה פה אחד

):  אדוני היושב-ראש, שיהיה בהצלחה

יוסף טייב: טוב

יוסף טייב:  ברשות יושב-ראש הכנסת - - -     

ינון אזולאי: שחרר לו את הפטיש

ינון אזולאי:  אופיר, שחרר לו את הפטיש

יוסף טייב: נשתדל לא להשתמש בפטיש

יוסף טייב:       ברשות מנהלת הוועדה יהודית, סגנית מנהלת הוועדה אתי, היועצת המשפטית תמי סלע ויושב ראש ועדת הכנסת ידידי אופיר, חברי הכנסת, אני רוצה קודם כול להודות ליושב-ראש התנועה על זה שמצא לנכון למנות אותי ליושב-ראש ועדת החינוך בכנסת

יוסף טייב:  כמי שעסק בחינוך בלתי פורמלי בעשור האחרון, אני רואה בזה אתגר וזכות

יוסף טייב:       ברשות שר החינוך הנכנס, תרתי משמע, יואב קיש, ידידי היקר, אני רוצה לומר לכם שביראת כבוד באמת ובתחושת אחריות גדולה אני ניגש לתפקיד יושב-ראש ועדת החינוך, התרבות והספורט

יוסף טייב:  זו זכות גדולה ועצומה עבורי לכהן כיושב-ראש הוועדה החשובה הזו, שנוגעת בכלל ילדי ישראל מעת כניסתם למערכת החינוך, החל מגיל לידה ודרך גן חובה, יסודי, תיכון, ישיבות, ישיבה גדולה והשכלה גבוהה

יוסף טייב:      מערכת החינוך מעצבת את ילדי ישראל בחינוך שאותו מקבלים במוסד חינוך בו הם לומדים

יוסף טייב:  וזהו החיוב שהתורה מצווה אותנו כהורים: "ושננתם לבניך", לחנך את ילדים שלנו בדרך הישר

יוסף טייב:      אומתנו ידעה בשנות האפלה שלה לשמור על הנכס זה של לימוד חובה לכל ילדיה

יוסף טייב:  עוד בימי רבי שמעון בן שטח, בשעת התכנסותה מן הגולה וחזרה לארץ ישראל, היא ידעה להושיב מלמדי תינוקות בכל עיר ובכל כפר, בגליל ובכל שטחי ישראל, וקבעה שכל עיר שאין שם מלמד תינוקות אין דינה כדין עיר

יוסף טייב:  בכל קהילותיה היא ידעה להטיל על כל קהילה ולהכניס לקרבה מלמדי תינוקות

יוסף טייב:      כיושב-ראש ועדת החינוך, אני רואה בעבודת הוועדה גם כלי פיקוח על עבודת מערכת החינוך, להנחלת ערכיה ויישום החלטותיה המתעדכנות באופן שוטף בהתאמות הנדרשות לכלל תלמידי ישראל ללא הבדל מתוך חשיבה מתמדת, בסיעור מוחות אמיתי ובשיתוף פעולה של כלל חברי כנסת ישראל, כדי להוביל לחינוך מיטבי לכלל אזרחי ישראל ללא אפליה

יוסף טייב:      במרוצת שנות קיומה של מדינת ישראל עברה מערכת החינוך כמה וכמה רפורמות והתאמות לרוח הזמן מתוך הכרה בצורך החשוב בהעצמת חלקי החברה אשר נמצאים בקו האחורי של המערכת הזו ובפרט לצרכי ילדי החינוך המיוחד הקרובים לליבי

יוסף טייב:  ציון דרך חשוב בתחום זה היה תוך שימת דגש על חקיקת חוק חינוך מיוחד בשנת 1989

יוסף טייב:  מערכת החינוך צעדה מאז כברת דרך ארוכה בתחום זה, בבניית בתי-ספר לחינוך מיוחד, בהקמת כיתות שילוב ובזיהוי ליקויי למידה כבר בגני ילדים ובמסגרות לגיל הרך

יוסף טייב:  ברצוני גם לבוא ולדאוג לקליטתם הטובה של ילדי העולים בישראל

יוסף טייב:      עם כל זה, האופק עדיין פרוס לפנינו, וחובתנו בוועדת החינוך להצעיד ולנתב את המערכת, ובעיקר לפקח עליה, כדי לוודא שאנו צועדים בדרך הנכונה, ולהנהיג בקרה נאותה על תנאי ההעסקה של עובדי ההוראה ואף על רמת הבטיחות והבריאות במוסדות הלימוד

יוסף טייב:  כל אלה נשחקים לעיתים במרוצת הזמן לנוכח האתגרים החדשים המונחים לפתחנו בכל רגע ורגע

יוסף טייב:      כחברה מתוקנת, אנו רוצים לתת הזדמנות שווה לכל ילד

יוסף טייב:  בתוך כך להעצים את החלש ככל שנוכל, וגם אם נידרש להשקיע באופן לא שוויוני כדי להשיג מטרה נעלה זו ולתת הזדמנות שיוונית לכל ילד ללא הבדל גזע, דת, לא משנה איפה הם גרים ובעיקר לילדי הפריפריה

יוסף טייב:      עיקר פועלה של מערכת החינוך הוא בדור הצעיר ובגיל הרך

יוסף טייב:  אי לכך, שומה עלינו להתנהג ביתר רגישות ובתחושה של כבוד ורוממות, מתוך ידיעה כי אנו מגדלים את הדור הבא אשר ממנו יצמחו מנהיגי העתיד

יוסף טייב:  נזכור בכל רגע ורגע כי בעבודתנו אנו משתתפים בעיצוב, בבניית ההיסטוריה העתידית של מדינת ישראל ושל העם היהודי כולו

יוסף טייב:  אנחנו כאן, כולנו יחד, נדאג לייצג את כלל ילדי ישראל

יוסף טייב:      אני רוצה לומר לכם, אם בוועדת החינוך עסקינן, אז אני באמת מקווה שנוכל פה להוביל

יוסף טייב:  קודם כול, החינוך מתחיל מאיתנו כאן, מהמשכן הזה, ולהוביל שיח אמיתי, מחבר

יוסף טייב:  יהיו חילוקי דעות אידאולוגיים, אבל אנחנו נדע להתמודד, לתת לכל אחד את המקום שלו, אבל ננהל את זה בשיח הדדי, מכבד

יוסף טייב:  ואני כולי תקווה שכל מה שיעבור פה בוועדה יעבור פה אחד

יוסף טייב:  תודה רבה

יוסף טייב:       בבקשה, אמיר

אמיר אוחנה: תודה רבה, יושב-ראש הוועדה

אמיר אוחנה:  יש לי התרגשות מיוחדת להיות איתך כאן היום ולברך אותך עם פתיחת הוועדה ולו משום שכשאני נכנסתי לכנסת זו הייתה הוועדה הראשונה, יחד עם ועדת הכנסת, שהייתי חבר בה

אמיר אוחנה:  אז אני לא לגמרי זר

יוסף טייב: יש לי לאן לשאוף, אתה אומר

אמיר אוחנה: אני לא לגמרי זר לוועדה

אמיר אוחנה:  אני חושב שאין צורך להכביר במילים על החשיבות של הנושא שעומד במרכזה של הוועדה הזו

אמיר אוחנה:  ניסח זאת היטב אחד מגדולי המחנכים שהיו לנו – יאנוש קורצ'אק – שאמר שהדואג לימים זורע חיטים; הדואג לשנים נוטע עצים; אבל הדואג לדורות מחנך אנשים

אמיר אוחנה:  זה הדבר המרכזי שאתה, אדוני יושב-ראש הוועדה, תטפל בו

אמיר אוחנה:  אני מאוד מאוד שמח שאתה הוא העומד בראש הוועדה, בגלל הרקע והניסיון שלך ואני חושב שגם היכולת שלך, המזג שלך, שלא לקטב אלא להפך, לאחד ולקרב בין חלקים שונים של הבית הזה, אופוזיציה, קואליציה

אמיר אוחנה:  אני חושב שהחשיבות של החינוך בוודאי שותפים לה כולם, כל באי הבית הזה

אמיר אוחנה:       אני מאחל לך, ולחברות ולחברי הוועדה וגם לשר החינוך הנכנס, הצלחה גדולה

יוסף טייב: תודה

יוסף טייב:  אני מברך את השר במשרד החינוך חבר הכנסת חיים ביטון

): אל תעשה לו חיים קלים

):  תן לו לעבוד קשה

יוסף טייב: לא

יוסף טייב:  לא

יוסף טייב:  אין חיים קלים

יוסף טייב:  אל תדאג, אנחנו פה לפקח

יוסף טייב:  אבל אני אגיד לך, כשאני רואה את השרים הנכנסים אני רגוע

יוסף טייב:  העבודה תיעשה כמו שצריכה להיעשות

יוסף טייב:       שר החינוך יואב קיש, בבקשה

החינוך יואב קיש: תודה רבה

ינון אזולאי: גם לו אל תעשה חיים קלים, בסדר?     

): גם לו

):  אנחנו - - -      

ינון אזולאי: לא

ינון אזולאי:  בסדר, אופיר, יושב-ראש הקואליציה

חיים ביטון: זו לא ועדת הכספים פה, ינון

אוריאל בוסו: לא

אוריאל בוסו:  מה זה? זה יושב-ראש הסיעה שלו, חיים

אוריאל בוסו:  מאוד חשוב לסיעה

ינון אזולאי: חיים, אבל פה זה הכנסת

ינון אזולאי:  עם כל הכבוד, מותר לנו

יונתן מישרקי: הוא בטוח שהוא בחדר סיעת ש"ס עכשיו

החינוך יואב קיש: אני חושב שזה לא רחוק מזה, לא? מה אתה אומר?     טוב

החינוך יואב קיש:  קודם כול, האמת היא שאני מתרגש

החינוך יואב קיש:  אני שמח להיות פה כשר החינוך ולברך אותך, יוסי טייב, על בחירתך כיושב-ראש ועדת החינוך, התרבות והספורט

החינוך יואב קיש:  אם אני שוכח את התרבות והספורט, אל תיקח את זה אישי

החינוך יואב קיש:  אני מתמקד בחינוך

החינוך יואב קיש:       תראה, בתקופה הזו במשרד, יחד עם חיים, אנחנו בהליך גם חפיפה וגם הבנה של האתגרים הגדולים

החינוך יואב קיש:  מערכת החינוך היא בנקודה קריטית

החינוך יואב קיש:  יש בפנינו אתגרים עצומים

החינוך יואב קיש:  אני יכול ככה בשנייה לפרוט על כף יד את שדברים שראינו

החינוך יואב קיש:  כמובן שיש פה אירוע של העברת תקציב, שזה אירוע מיידי שמן הסתם גם הוועדה תעסוק בו במהרה

החינוך יואב קיש:  יש את הנושא של החינוך המיוחד, שחקיקה שהועברה לפני כמה שנים מייצרת המון בעיות וגורמת לאירועים סופר מאתגרים בבית ספר

החינוך יואב קיש:  יש את הפערים הגדולים השוויוניים, שזה אתגר שאני שמח מאוד שהממשלה, בקווים הקואליציוניים, הכניסה את זה וטיפלה

החינוך יואב קיש:      אמרתי גם אני ברמה האישית, אני חושב, בואו נגיד ככה, הייתה לפניי שרת החינוך שדעותיי שונות לחלוטין ממנה ומהכיוון שבו היא ניסתה להוביל את מערכת החינוך

החינוך יואב קיש:  וזה יכול לייצר למערכת החינוך איזשהו - - -

החינוך יואב קיש:  עכשיו, זה נכון אנחנו גרים וחיים במדינה דמוקרטית שנבחרים בה נבחרי ציבור, והתפקיד של נבחרי הציבור הוא להוביל את הדעות של הציבור שבחר בהם

החינוך יואב קיש:  וברור, כמו שגם לפניי וגם אחריי אני מאמין, התפקיד שלי מחייב

החינוך יואב קיש:  אני שר החינוך של כל עם ישראל, לא משנה מי ומאיפה ומה ומגדר וזהות

החינוך יואב קיש:  זה לא מעניין

החינוך יואב קיש:  אבל בסוף יש גם את הכיוון שאתה רוצה להוביל את החינוך במדינת ישראל, וזו הפררוגטיבה שלי ושל חיים ושל הוועדה הזו, ושלך, בעצם אנחנו כגוף שנבחר על ידי הציבור

החינוך יואב קיש:  ופה זה גם מאתגר איך עושים את זה בשינוי הטבעי, וטבעי שיקרה

החינוך יואב קיש:  אני אומר את זה כאן על השולחן בצורה מאוד ברורה, ואמרתי את זה גם בנאום הפתיחה שלי: מה שהיה בחינוך לא יהיה עכשיו; יהיה אחרת

החינוך יואב קיש:  אז, אתה יודע, אמירה כזו כבר מייצרת הרבה מאוד גלים

החינוך יואב קיש:  אני יכול להרגיע ולומר: אנחנו לא באים פה להרוס; ממש לא

החינוך יואב קיש:  אנחנו באים לחזק ולתקן ולהוביל למקומות שאנחנו מאמינים בהם

החינוך יואב קיש:      אני נמצאת פה קרן רז-נצר

החינוך יואב קיש:  קרן, איפה את? תרימי את היד שיראו אותך

קרן רז-נצר: אני פה

החינוך יואב קיש: היא יושבת-ראש המזכירות הפדגוגית, תפקיד מאוד משמעותי ובכיר

החינוך יואב קיש:  אנחנו פשוט בשלב הפגישות, ומפה הולכים לפגישת עבודה

החינוך יואב קיש:  אחרי גם כמובן השר חיים ביטון ידבר

החינוך יואב קיש:  חשוב מאוד לבוא ולומר באמת מעומק הלב גם ברמה האישית שיהיה לך המון בהצלחה

יוסף טייב: תודה

החינוך יואב קיש: אנחנו נצטרך את העזרה שלכם, נצטרך את הביקורת שלכם

החינוך יואב קיש:  אנחנו פתוחים לביקורת

החינוך יואב קיש:  אני כמי שמאוד אוהב את הכנסת, אמיר יודע את זה, ואני אומר ליושב-ראש הכנסת אמיר אוחנה, התפקיד של הכנסת, ולכל הדברים שנאמרו פה בבדיחות דעת, תפקיד של הכנסת זה לבקר ולפקח על הממשלה

החינוך יואב קיש:  והתפקיד הזה יש בו אחריות

החינוך יואב קיש:  וגם אם נכעס ונריב, זה התפקיד שלך

החינוך יואב קיש:  ואני מכבד את זה, כי זה התפקיד שלך

החינוך יואב קיש:  וכמו שאמרת, נשמור על דרך ארץ

החינוך יואב קיש:  אפשר להיות חלוקים וננסה לשכנע

החינוך יואב קיש:  ובסוף הדבר היחידי שאני יודע לומר שמאחד את כל מי שיושב מסביב לשולחן הזה הוא שכולם רוצים את טובת ילדי ישראל ואת החינוך

החינוך יואב קיש:      אז אני מאחל לך בשם כולנו הצלחה רבה ותודה רבה

יוסף טייב: תודה רבה והצלחה רבה

יוסף טייב:  השר במשרד החינוך חיים ביטון, בבקשה

חיים ביטון: טוב

חיים ביטון:  האמת היא שהתרגשות גדולה אוחזת בי לראות אותך יושב על כיסא יושב-ראש הוועדה

חיים ביטון:  בשונה מאחרים, אני מכיר אותך הרבה שנים, מהאחרונים שדיברו לפניי

חיים ביטון:  ושנינו בתוך ליבנו יודעים על מה אנחנו מדברים

חיים ביטון:  דברים לא פשוטים קורים לעם ישראל בתחילת הקדנציה הזאת

חיים ביטון:  אני אומר את זה בלב שלם, בנפש חפצה, שבעזרת השם בנקודה הספציפית הזו, ביחד עם יושב-ראש הכנסת היקר והחביב שאני מעריך אותו ברמה האישית, וביחד עם השר שהקדוש ברוך הוא זיכה אותי בזכות אדירה ואת עם ישראל כולו שהוא השר שזכיתי להיות ביחד איתו

חיים ביטון:  ככה הוא רוצה שאני אגיד

החינוך יואב קיש: לא את הזכות; את הלהיות ביחד איתי

החינוך יואב קיש:  שלא יחשבו - - -     

חיים ביטון: כן

חיים ביטון:  קח גם זכויות

חיים ביטון:  זה בסדר

חיים ביטון:  אני מחלק

חיים ביטון:  חלוקת זכויות

חיים ביטון:  בסוף, אתה יודע, אני 22 שנה נמצא בשדה החינוך

חיים ביטון:  ואני אומר לכם, אחרי שבוע של פגישות עם השר קיש, שהולכת להיות מהפכה במשרד החינוך

חיים ביטון:  ולמה אני אומר את זה? כי הילדים שלנו הם הבסיס

חיים ביטון:  כולנו היינו ילדים

חיים ביטון:  כולנו יודעים את הקושי ואת העצב האדיר לראות ילד שהוא חדל ישע, ובמדינתנו יש הרבה חדלי ישע

חיים ביטון:  לצערנו הרב, יש פערים אדירים בפריפריה וכדי לפתור את זה, צריך לטובת מערכת שלמה של בולדוזרים

חיים ביטון:  אז אני אומר את זה בנקודה הספציפית של הוועדה הזאת כהיכרות איתך

חיים ביטון:  אני מכיר אותך

חיים ביטון:  כמה שאתה נראה כזה – באתי להגיד חתיך; מה, יצא לי ככה

יוסף טייב: ילד טוב ירושלים

חיים ביטון: מתוק כזה

החינוך יואב קיש: יש לו את הלוק

חיים ביטון: אתה יודע מה הבעיה הכי גדולה שלי איתו?     

החינוך יואב קיש: מה?     

חיים ביטון: אני כמעט 20 או 30 פעמים נכנסתי לכנסת, ואומרים לי שאני לא במסך, ואומרים לי: איך אתה פה? אתה לא במסך

חיים ביטון:  למה אני לא במסך? אומרים לי: אבל לא נכנסת; אבל סימנו אותך, ראינו אותך

חיים ביטון:  בסוף מסתבר שטייב – וגם יש לי הוכחות מצולמות מערוץ הכנסת שאני נואם וכתוב: יוסי טייב

יונתן מישרקי: חיים, תירגע

יונתן מישרקי:  אתה יותר יפה ממנו

חיים ביטון: רגע, יוני

יוסף טייב: כל עוד לא כתבו: השר יוסי טייב, אתה יכול להיות רגוע

אוריאל בוסו: יוני, אתה עושה חלוקת יופי בסיעה?      

חיים ביטון: חבר'ה, באתי לומר שאתה נראה כזה מתוק, אבל אתה בולדוזר

חיים ביטון:  אני יודע את היכולות שלך

חיים ביטון:  ראיתי אותך בהרבה מאוד צמתים איך אתה יודע לדפוק על השולחן

חיים ביטון:  אני באמת בגלל זה מאמין שיהיה שינוי, מהפכה, במשרד החינוך

חיים ביטון:  משרד החינוך, לידיעתכם, הוא המשרד עם התקציב הגדול ביותר במדינת ישראל, יותר מהביטחון, יותר מכל משרד אחר

חיים ביטון:  התקציב הבא יהיה כנראה 75 מיליארד למשרד החינוך

חיים ביטון:  וזה עם טייס אוטומטי, כסף שמגיע לכל שנה בעוד מיליארד וחצי-שני מיליארד

חיים ביטון:  זה המשרד הכי מאתגר, המשרד הכי גדול ועוצמתי

): הוא טייס אוטומטי

חיים ביטון: כן

חיים ביטון:  אתה רוצה? אני יכול לתת לך עכשיו רק מהשבוע האחרון כמה מנהלי מחוזות באים להציג את החוברת, ועמוד אחד שייך לבית ספר - -     

ינון אזולאי: לא

ינון אזולאי:  אופיר, הוא בסך הכול אמר שהמשרד עכשיו עם טייס אוטומטי

ינון אזולאי:  זה מה שהוא התכוון

ינון אזולאי:  זה מה שהוא התכוון

חיים ביטון: הבנתי

חיים ביטון:  יש לי פה גם פרשנים

חיים ביטון:       - - עמוד אחד של כל אחד ממנהלי המחוזות מדבר על בית ספר לטיסה

חיים ביטון:  אבל זו הנקודה

חיים ביטון:  כאן אני רוצה, כי אני לא רוצה להאריך

חיים ביטון:  יש פה באמת עוד מה שאני רוצה להגיד, כי יש לי הרבה מה לומר לך, יוסי, ויהיה לנו עוד הרבה זמן להגיד

חיים ביטון:  יואב בא ביחד איתי להפוך את משרד החינוך לחיל האוויר

חיים ביטון:  אני יודע ש-8200 עכשיו כועסים, אבל אנחנו במטרה לקחת את המערכת הזאת, את הספינה הענקית הזאת – הגדירו אותה כמה פעמים, ואני במערכת החינוך הרבה שנים, תמיד הגדירו אותה כנושאת מטוסים שבכל תזוזה אצלה צריך להפעיל עולמות שלמים

חיים ביטון:  אני אומר לכם, הולכים להפוך את זה לדבר דינמי, רציני, בוער ועצם זה שקבוצת צעירים כזאת, ואני, יוסי, קורא לך בנושא הזה צעיר כי גם אנחנו כולנו צעירים, שבאו לנהל את הדבר הזה בשיא העוצמה

חיים ביטון:  יהיו פה תוצאות גדולות מאוד לעם ישראל

חיים ביטון:  ולך הזכות הגדולה, יוסי יקירי, לבוא ולהיות הגוף המבקר שלנו

חיים ביטון:  אני אומר לך את זה מראש, בקרה זו ראי לכל מערכת

חיים ביטון:  זו יכולה להיות מראה, וככל שהיא תהיה שקופה יותר וברורה יותר, אנחנו נראה את דרכנו בתהליכים שאנחנו צריכים

חיים ביטון:  ואתם אמורים להיות צומת הביקורת שלנו

חיים ביטון:       אני מאחל לך הצלחה עצומה

חיים ביטון:  וביחד בשם השם נעשה ונצליח

מירב בן ארי: אמן

יוסף טייב: תודה רבה

): תודה רבה

):  אנחנו פשוט צריכים להמשיך לוועדות נוספות

):  שיהיה המון בהצלחה

יוסף טייב: תודה רבה

מירב בן ארי: בהצלחה, יוסי

פנינה תמנו: בהצלחה, יוסי

יוסף טייב: תודה, תודה

פנינה תמנו: אין לנו ספק שתעשה עבודה מעולה

פנינה תמנו:  ולא לשכוח את ילדי העולים

פנינה תמנו:  אתה לא תשכח, זה בטוח

יוסף טייב: לא אשכח

משה סולומון: צלם, צלם

ינון אזולאי: יוסי, שלא יפתו אותך ויבלבלו אותך עם התמונות האלה

יבגני סובה: יוסי, אתה צריך לפקח עליהם

יבגני סובה:  יוסי, לא להצטלם

יבגני סובה:  מילים יפות, מילים יפות, בסוף זה

יוסף טייב: טוב

יוסף טייב:  מי שעדיין לא הבין, אז מערכת החינוך הולכת לעבור רפורמה מאוד גדולה ולכן הממשלה החליטה שלא מספיק בולדוזר אחד – הביאה שניים

ינון אזולאי: אתה גאה להגיד את זה אחרי שהלכו

יוסף טייב: כן

יוסף טייב:  הם הלכו

יוסף טייב:  אפשר להגיד

יוסף טייב:  הכול מוקלט

יוסף טייב:  אל תדאג

ינון אזולאי: אני מסכים איתך

יוסף טייב: יש פה שר, ברשותך

ינון אזולאי: שר, שר, שר

יצחק שמעון וסרלאוף: לא, לא

יצחק שמעון וסרלאוף:  אני נתתי את זכות הדיבור - - -     

יוסף טייב: נתת לו? אז זהו

יוסף טייב:  יושבת-ראש סיעת ש"ס בכנסת, חברי וידידי ינון אזולאי, בבקשה

ינון אזולאי: אדוני היושב-ראש, גם ברשות השר, נמצא פה שר, שר טוב שלנו

ינון אזולאי:  האמת, אחרי שדיברו איתך ככה על כובד האחריות, תשמע, אולי תחשוב פעמיים אם כדאי לך לקחת את זה

ינון אזולאי:  אבל אנחנו מאמינים בך וביכולות שלך

ינון אזולאי:  אני חושב שאתה יכול לעשות את זה בדרך הטובה ביותר, בנעימות שלך

ינון אזולאי:  באמת אתה אולי קצת מטעה בנעימות שלך, אבל אנחנו יודעים שאתה יודע להשיג ולהגיע לכל יעד שאתה מסמן אותו

ינון אזולאי:  אתה מגיע, אבל אתה עושה את זה בחיוך, אתה עושה את זה בצורה טובה

ינון אזולאי:  והברכות שלנו כסיעה, וגם כל אחד פה מהחברים בטוח גם עוד יברך, שתצליח, תעלה מה למעלה, וכמובן שלא תצא תקלה תחת ידך, וידנו כולנו בעשייה הציבורית

ינון אזולאי:  אבל אתה כיושב-ראש ועדת החינוך, שהחינוך של הילדים שלנו זה בעצם דור העתיד, שלא תצא תקלה ותצליח גם לתקן עוולות שכרגע נמצאות ולעשות באמת חינוך שוויוני לכל ילדי ישראל בדרך הטובה ביותר ובדרך הנעימה ביותר

ינון אזולאי:  תודה

יוסף טייב: אמן

יוסף טייב:  תודה רבה

יוסף טייב:  השר וסרלאוף, בבקשה

יצחק שמעון וסרלאוף: יושב-ראש הוועדה חבר הכנסת יוסי טייב, אני רוצה, ברשותך, כשמדברים על חינוך, מדברים על חינוך ילדי ישראל, בדרך כלל אנחנו עם הפנים החוצה ויש לנו הרבה מה לומר להם

יצחק שמעון וסרלאוף:  אבל קראתי משהו יפה מרבי חיים מצאנז שנהג לומר אני מקריא: "אדם צעיר הייתי וליבי בער באהבת ה' יתברך

יצחק שמעון וסרלאוף:  אז חשבתי שאתקן את כל בני האדם בעולם ואחזירם למוטב, שיעבדו את השם

יצחק שמעון וסרלאוף:  כאשר ראיתי שלא עלה הדבר בידי חשבתי – לפחות אתקן את בני עירי

יצחק שמעון וסרלאוף:  לאחר שטרחתי בכך וראיתי שגם זה אי-אפשר, חשבתי – לפחות אתקן את בני ביתי, שיהיו עובדי השם באמת

יצחק שמעון וסרלאוף:  חשבתי והתבוננתי בדבר ואמרתי – לפחות אטרח לתקן את עצמי, שאהיה עובד את השם

יצחק שמעון וסרלאוף:  טרחתי בכך הרבה וראיתי שגם דבר זה אינו עולה בידי"

יצחק שמעון וסרלאוף:       אני חושב שכשאנחנו עוסקים בחינוך האחריות קודם כול היא על עצמנו להיות אנשי דרך ארץ, להיות אנשי מעלה, כי כשילדי ישראל מסתכלים עלינו והם רואים אנשי בשורה, אנשים הגונים שאכפת להם, שדואגים לעם ישראל, זה הדבר שמקרין החוצה הרבה יותר מכל הדיונים ומכל השיחות ומכל מה שאנחנו יכולים לומר להם ולספר להם

יצחק שמעון וסרלאוף:  האופי, ההתנהגות שלנו היא זאת שמשפיע

יצחק שמעון וסרלאוף:      אז אני רוצה לברך אותך ואת כולנו, בעזרת ה', שנזכה להיות שליחי ציבור אמיתיים, לשמש דוגמה אישית וגם להיות אישיות לדוגמה

יצחק שמעון וסרלאוף:  אז אני סמוך ובטוח שאתה כיושב-ראש הוועדה, שמבין את גודל האחריות שמונחת על הכתפיים שלך, תדע להוביל ולהנהיג ולקיים פה דיונים ענייניים ומהותיים לקידום כלל ילדי ישראל

יצחק שמעון וסרלאוף:  תודה

יוסף טייב: תודה

יוסף טייב:  חבר הכנסת אברהם בצלאל

אברהם בצלאל: אוריאל

יוסף טייב: אוריאל בוסו

יבגני סובה: בוסו, תן לי להגיד מילה כי אני רץ לוועדת הרווחה

יבגני סובה:  תן לי להגיד משפט אחד

אוריאל בוסו: אני גם הולך לוועדת הרווחה

יבגני סובה: אתה כל הזמן

יבגני סובה:  אתה איתו במפלגה אחת

אוריאל בוסו: ועדת הרווחה בשעה 16:00

יבגני סובה: לא

יבגני סובה:  עכשיו

אוריאל בוסו: בשעה 16:00 אמרו לי

יבגני סובה: בסדר, אם אתה הולך לשם

אוריאל בוסו: האמת היא שבאמת, יושב-ראש הוועדה, יוסי, כמו שאמר השר וסרלאוף, אתה אחד מחברי הכנסת האהובים פה במשכן בנעימות, בדרך ארץ, בחן

אוריאל בוסו:  וזה חשוב

אוריאל בוסו:  זה חשוב

אוריאל בוסו:  וזה מרגש אותי באופן אישי

אוריאל בוסו:  אתם יודעים שהרי בבחירות הסקרים נתנו לש"ס שבעה, שמונה, תשעה מנדטים

אוריאל בוסו:  האופטימיים ביותר תשעה וצחקו עלינו

אוריאל בוסו:  ואני מס' 9 ברשימה ויוסי טייב מס' 10

אוריאל בוסו:  ואנחנו בכל אותו יום: מי נורבגי? זאת אומרת, אף אחד לא חשב שבסוף גם אברהם בצלאל נכנס בלי נורבגי

אוריאל בוסו:  ופתאום עכשיו לראות אותו כבר יושב-ראש ועדת החינוך, אחת הוועדות המשמעותיות והחשובות בכנסת

אוריאל בוסו:       אני מגיע מתחום החינוך מלבד היותי שנים בתחום המוניציפלי

אוריאל בוסו:  אשתי יועצת חינוכית והבת שלי כבר סיימה תואר בחינוך ומורה בפועל

אוריאל בוסו:  אין ספק שיש הרבה ועדות חשובות, ועדת כספים נחשבת ועדה יוקרתית וחשובה, וגם ועדת החוץ והביטחון

אוריאל בוסו:  אבל בסוף בסוף מי שנוגע בגיל הרך ובחינוך שלנו ובעיצוב של מדינת ישראל, היא ועדת החינוך, משרד החינוך והחינוך של ילדים

אוריאל בוסו:  ואני כל כך שמח ומאושר, ואין ספק שהרבה כמוני מאושרים שאתה כאן בהיותך יושב-ראש הוועדה תדאג שיגיע חינוך שוויוני לכלל ילדי ישראל ללא הבדל דת וגזע

אוריאל בוסו:  וזה הכי חשוב

אוריאל בוסו:  ולהסתכל על הפריטים הקטנים, כי בזה אתה טוב, בלהסתכל על הדברים הקטנים והחשובים, על חינוך המיוחד

אוריאל בוסו:  לאלה שאין להם קול, אתה תהיה להם קול כאן בוועדה, שזה בדיוק החלק החשוב

אוריאל בוסו:       ונכון שבמשרד החינוך אנחנו שותפים

אוריאל בוסו:  יש לנו את השר חיים ביטון ואת השר קיש

אוריאל בוסו:  אבל אתה תצטרך להיות הבקרה האמיתית, שבאמת כל אחת ואחד מקבל

אוריאל בוסו:  היה דיון לפני שבוע, מי שהיה פה, בוועדת הכספים, של אלה שמייצגים את החינוך המיוחד, וזה ממש לבכות ולא להאמין שבשנת 2022 תצטרך בכלל לקיים דיון לדעת איך יכול להיות שילד שצריך לקבל לא רק את השוויון, אלא מעבר לשוויון, בגלל שהוא כבר נמצא בגרייס ביחס למה שהקדוש ברוך חנן, ואנחנו נמצאים בדיון כזה

אוריאל בוסו:  אבל זה המצב

אוריאל בוסו:  וזה יהיה התפקיד שלך, בעזרת ה'

אוריאל בוסו:  אנחנו מאחלים לך הצלחה, בסיעתא דשמיא, בעזרת ה'

אוריאל בוסו:  יישר כוח

יוסף טייב: תודה רבה

יוסף טייב:  ידידי חבר הכנסת יבגני סובה

יבגני סובה: יוסי חברי, קודם כול, תרשה לי באמת לאחל לך הצלחה

יבגני סובה:  אני זכיתי להיות חבר בוועדת החינוך בקדנציות הקודמות שלי

יבגני סובה:  כמה שזה נשמע הזוי, קדנציות הקודמות

יבגני סובה:  זו הכנסת החמישית שאני חבר בה

יבגני סובה:  ואני תמיד חוזר על אותו משפט ואני אחזור עליו שוב

יבגני סובה:  החינוך מתחיל מהבית

יבגני סובה:  ועדת החינוך זה כמו הבית

יבגני סובה:  אז אני חושב שתקבל פה הרבה חיבוק, הרבה תמיכה גם מקצועית ואני מאמין שגם תקבל תמיכה של כל חברי הוועדה

יבגני סובה:       אני לא אוסיף למחמאות שכבר קיבלת

יבגני סובה:  אני רק אגיד שבעיניי אתה באמת מייצג את בן האדם שאני הייתי רוצה להפקיד את החינוך של ילדיי לבן אדם כמוך גם בנראות שלך, גם בסגנון דיבור שלך וגם ביכולת שלך לקדם דברים בלי יחסי ציבור יותר מדי, בלי רעש וצעקנות

יבגני סובה:  ואני חושב שהדרך שלך היא ארוכה והדרך שלך היא נכונה

יבגני סובה:  תמשיך בדרך הזאת גם בתור יושב-ראש ועדת החינוך

יבגני סובה:  ואני חושב שבלי קשר לקואליציה-אופוזיציה, יש דברים שאנחנו נסכים עליהם

יבגני סובה:  לרוב המקרים אנחנו נסכים

יבגני סובה:       הוועדה הזאת באמת באה לפקח

יבגני סובה:  אז בואו נגיד ככה, אל תקנה את כל החיבוקים של הממשלה

יבגני סובה:  תצטרך לבקר את הממשלה

יבגני סובה:  אני אומר לך את זה מניסיוני, אתה תגיע לוויכוחים עם הממשלה גם בנושא של תשלומי ההורים, גם בנושא שכל הזמן משרד החינוך ירצה לראות בך סוג של חותמת גומי: יוסי, אתה כזה חמוד; בוא נעביר; בוא, אתה יודע, נעזוב, בשנה הבאה נקיים דיון על קיצוץ בתשלומי ההורים

יבגני סובה:  לא

יבגני סובה:  אל תיתן

יבגני סובה:  ואנחנו גם ניתן לך תמיכה בעניין הזה, כי אני חושב שהוועדה הזאת היא באמת, כפי שנאמר, אחת הוועדות החשובות גם לילדי ישראל, גם לעובדי ההוראה, למעלה מ-200,000 איש

יבגני סובה:  והרבה עיניים יהיו על הוועדה הזאת ועליך כיושב-ראש הוועדה

יבגני סובה:  הרבה הצלחה וחיבוק גדול

יוסף טייב: תודה

יוסף טייב:  תודה, אדוני

יוסף טייב:  חבר הכנסת אברהם בצלאל

אברהם בצלאל: ידידי היקר באמת יוסי, אני מגיע גם מהרשויות אבל בוודאי מגיע – הייתי מחזיק תיק ארבע שנים, מחזיק תיק חינוך החרדי בעיריית ירושלים

אברהם בצלאל:  לפני כן ראש לשכה בנושא החינוך

אברהם בצלאל:  נושא החינוך מאוד קרוב לליבי

אברהם בצלאל:  אני יודע שהפערים עצומים בין החינוך שהילדים צריכים לקבל למה שהם מקבלים

אברהם בצלאל:  הזכירו את זה גם חבריי פה, גם השר במשרד החינוך, גם שר החינוך בעצמו, את האתגרים הגדולים שיש

אברהם בצלאל:  וכמו שאמרו פה, באים פה לפקח על משרד החינוך עצמו

אברהם בצלאל:  אני יודע שאתה דיברת על הנושא של אפליית בנות, שהוא דבר מאוד מאוד חשוב

אברהם בצלאל:  אין לי ספק שיהיו פה דיונים ארוכים על הנושא הזה

אברהם בצלאל:  אני מקווה מאוד שבקדנציה הזאת וכבר – איך אומרים? – בתחילת הקדנציה כבר נגמור עם הסיפור הזה שנקרא אפליית בנות

אברהם בצלאל:  הפערים עצומים במבנים עצמם

אברהם בצלאל:  לא רק בירושלים הילדים לומדים בפחונים

אברהם בצלאל:       אני אומר, עם כל מיליארד שקל שברוך ה' באמת ניתן לזה פוש, ככה נתן איזו עלייה גדולה בבינוי, אבל הפערים הם עדיין עצומים מאוד

אברהם בצלאל:  אני מקווה מאוד שהממשלה, וגם פה בוועדה עצמה, ידונו, ואתה כיושב-ראש הוועדה אין ספק שגם תיקח את זה לתשומת ליבך

אברהם בצלאל:  אני סומך ובטוח בנושא הזה שאתה תיקח ותעשה את המרב למען שילדי ישראל ילמדו במקום ראוי, כי חינוך זה לא קואליציה-אופוזיציה, כמו שאמר פה יבגני, שבאמת אומנם הוא מהאופוזיציה, אבל הוא גם, כולם מבינים שבחינוך אין אופוזיציה או קואליציה

אברהם בצלאל:  יש דרך אחת

אברהם בצלאל:  ילד צריך לקבל את מה שהוא צריך לקבל בשביל שהוא יוכל להמשיך ולהתקדם בחיים ולעשות דברים טובים

אברהם בצלאל:  אם הוא לא יקבל בהתחלה – איך אמרת? – מגיל אפס ועד גילים הקטנים את מה שהוא צריך, אז אחרי זה מתפלאים או שואלם למה יש נוער נושר או למה יש מפגשים בהרבה צמתים אחרים, שכל שקל שמשקיעים היום צריך אחרי זה הרבה שקלים להשקיע בשביל להחזיר אותם למוטב ולמקומות שהם היו צריכים לקבל

אברהם בצלאל:      אני מאוד סומך על היכולת שלך, יוסי, על הנעימות שיש בך

אברהם בצלאל:  אתה חדור מטרה

אברהם בצלאל:  רואים את זה בכל צעד ואופן בדברים שאתה לוקח אותם, אתה לוקח אותם עד הסוף

אברהם בצלאל:  רק לפני כמה שבועות נסעת עד טבריה, עברת לצפון הרחוק בשביל לעזור לאזרח

אברהם בצלאל:  אני יודע שחשוב לליבך כל נושא החינוך

אברהם בצלאל:  אני יודע שתעשה את זה גם בנעימות מצד אחד ומצד שני בנחישות

אברהם בצלאל:       אני מאחל לך הצלחה גדולה מאוד

אברהם בצלאל:  הצלחתך היא הצלחתנו

אברהם בצלאל:  אנחנו מאמינים שאנחנו נהיה פה, אומנם לש"ס יש רק יושב-ראש, כנראה אין חברים, אבל אנחנו נהיה בוועדה הזאת, כי אנחנו מאמינים בדרך הזאת, מאמינים בדברים החשובים שאתה תוביל

אברהם בצלאל:  ואני מאחל לך באמת את כל הטוב

אברהם בצלאל:  הצלחה רבה, יוסי

אברהם בצלאל:  בהצלחה

יוסף טייב: תודה רבה

יוסף טייב:  חברת הכנסת לימור סון הר-מלך

לימור סון הר-מלך: אני רציתי להגיד את זה

לימור סון הר-מלך:  אז רק אומר שתי מילים

לימור סון הר-מלך:  דבר ראשון, אני מקווה שהוועדה הזאת, מעבר לעבודת הפיקוח הטכנית שתהיה פה, באמת תעסוק גם בנושאים של מהות

לימור סון הר-מלך:  בעיניי, החינוך של ילדי ישראל הוא נקודת השורש של כל התיקונים

לימור סון הר-מלך:  אז אני מאחלת, בעזרת ה', שתעשה ותצליח, נעשה ונצליח

לימור סון הר-מלך:  משימות גדולות ושה' יעזור לנו ואיתו ביחד

יוסף טייב: תודה רבה

יוסף טייב:  חבר הכנסת עטאונה יוסף, בבקשה

יוסף עטאונה: כבוד היושב-ראש, המון ברכות

יוסף עטאונה:  ואני מאחל לך הצלחה בתפקיד

יוסף עטאונה:  ואני מאמין שוועדת החינוך היא אחת הוועדות הכי משמעותיות שיש בתוך הבית הזה, כי נושא החינוך הוא נושא מאוד משמעותי ומכריע בחיים שלנו

יוסף עטאונה:       אני בא מתחום החינוך

יוסף עטאונה:  כל החיים שלי עסקתי בחינוך והייתי מנהל אגף חינוך רק 24 שנים ביישוב חורה בנגב, והצלחנו שם לפתח מערכת חינוך בסטנדרטים מאוד גבוהים יחסית למצב מערכת החינוך הערבית בכלל

יוסף עטאונה:  אבל אני גם בא מתוך הנגב, ואתה דיברת על שוויון הזדמנויות שצריך לתת ועל מערכת חינוך שוויונית

יוסף עטאונה:  וגם דיברנו על מתן הזדמנות לכולם

יוסף עטאונה:  המציאות בנגב, במערכת החינוך בנגב, לצערי הרב, לפי הנתונים של משרד החינוך שמתפרסמים מדי שנה – וכל שנה מערכת החינוך, משרד החינוך מתפרסם את הנתונים על מערכת החינוך בצבעים ובגרפים שונים

יוסף עטאונה:  אני מקווה שבתוך הוועדה הזו תהיה לנו הזדמנות ושאיפה שיום אחד כשמפרסמים את הנתונים על מערכת החינוך, שכולנו נהיה באותו צבע

יוסף עטאונה:       חבל ששני השרים עזבו

יוסף עטאונה:  דיברו על אתגרים ועל מהפכה במערכת החינוך

יוסף עטאונה:  המציאות במערכת החינוך בנגב היא מאוד מאתגרת

יוסף עטאונה:  ולפני שמדברים על מהפכות, יש דברים בסיסיים בתוך מערכת החינוך, ואני דיברתי במליאה על זה שהיום עדיין יש בתי ספר שלא מחוברים לחשמל ואפילו לא למים

יוסף עטאונה:  יש לנו הרבה אתגרים

יוסף עטאונה:  אני כמעט בטוח שאנחנו יחד בתוך הוועדה, גם מהניסיון שלנו כאנשי חינוך, יכולים לקדם ולתת פתרונות למערכת החינוך הערבית בכלל והבדואית בפרט בנגב

יוסף עטאונה:      שיהיה לך בהצלחה

יוסף טייב: תודה רבה

יוסף טייב:  אני רוצה רק לומר לך שהדיון היחיד שניהלתי פה כשהחלפתי את היושב-ראש בכנסת 23 היה על נושא חינוך בנגב ועל מערכת החינוך של הציבור הבדואי

יוסף טייב:  היו שם החלטות, ואני יכול לומר לך שאני אבדוק

יוסף טייב:  אם עדיין אין חשמל, אני אבדוק למה אין חשמל, כי היו לנו החלטות מאוד ברורות פה בוועדה, וזה דיון שאני ניהלתי, והיחיד שניהלתי

יוסף טייב:  אז אנחנו נמשיך להיחלם על זה

יוסף עטאונה: באיזו שנה?     

יוסף טייב: בשנת 2021, אני חושב

יוסף טייב:  בתחילת 2021

יוסף עטאונה: לא

יוסף עטאונה:  אני ב-2017 יצא לי להיות חבר כנסת לשלושה-ארבעה חודשים

יוסף עטאונה:  והייתי גם אז בתוך ועדת החינוך והיה חבר הכנסת יעקב מרגי יושב-ראש הוועדה – כבוד היושב-ראש

ינון אזולאי: רק אני מציע שלא נעשה עוד דיון עכשיו בנושא הזה

ינון אזולאי:  נקיים דיון במועד אחר

יוסף עטאונה: אנחנו נקיים דיון

יוסף עטאונה:  אבל אני רוצה להזכיר משהו, שב-2017 יצא לי להיות חבר כנסת לשלושה-ארבעה חודשים

יוסף עטאונה:  הייתי גם בתוך ועדת החינוך והיה יושב-ראש חבר כנסת אז יעקב מרגי

יוסף עטאונה:  ביחד העלינו כמה נושאים, ואותם נושאים שהעלינו לפני חמש שנים, לפי דעתי, עדיין לא באו על פתרונם

יוסף עטאונה:  וזו ההזדמנות שיחד אנחנו נטפל בדברים

יוסף עטאונה:  ועוד פעם, המון הצלחה

יוסף טייב: תודה

יוסף טייב:  ברשותכם, לפני שחבר הכנסת יוני משריקי מתחיל להגיד כמה דברים, אני רוצה קודם כול לברך אותו לרגל כניסתו לכנסת ישראל

יוסף טייב:  אני יכול לומר לכם שיושב-ראש התנועה יודע לבחור את הטובים ביותר, למעט את מי שיושב אתכם כאן

יוסף טייב:  אבל אני חושב באמת שיוני משריקי הוא כוח עולה

אברהם בצלאל: יוסי, זו הדוגמה האישית שאתה נותן?     

יוסף טייב: חבר הכנסת משריקי יהיה מהטובים בבניין

יוסף טייב:  חבר כנסת חרוץ, אהוד, אוהב את הבריות

יוסף טייב:  ואנחנו  מברכים על כניסתך למשכן

יונתן מישרקי: תודה

יונתן מישרקי:  תודה רבה, אדוני היושב-ראש, חברי היקר ואהובי יוסי

יונתן מישרקי:  סיפרו פה מקודם כמה הוועדה היא רגישה, כמה נושא החינוך הוא רגיש

יונתן מישרקי:  אני חושב שאתה בתפקיד יושב-ראש הוועדה זה כמו כפפה ליד, היות שאת הרגישות שלך אני מכיר הרבה מאוד שנים לכלל, בעיקר לפרט

יונתן מישרקי:  נכון שאתה מייצג ציבור צרפתי גדול אחריך, אבל אתה דואג הרבה מאוד, ואני חושב שאולי בין עשרות למאות פעמים שאני ואתה דיברנו והתייעצנו בעזרה כזו או אחרת

יונתן מישרקי:  אז הרגישות הזאת תבוא לידי ביטוי בוועדה, אני בטוח ב-100%, ואין לי ספק שתצליח

יונתן מישרקי:       אני מברך אותך

יונתן מישרקי:  זה אומנם תפקיד בעל אחריות גדולה

יונתן מישרקי:  זה לבקר באמת את עבודת הממשלה באמת בנושאים הכי הכי דקים, הכי רגישים, ויש לזה משמעויות על נפשות ועל נשמות רבות

יונתן מישרקי:  תצליח בכל מעשה ידך ושלא תצא תקלה תחת ידיך, בעזרת ה'

ינון אזולאי: אמן

יוסף טייב: תודה

יוסף טייב:  סגנית שר האוצר הנכנסת

ינון אזולאי: אני חיכיתי עד עכשיו בשביל לשמוע את סגנית שר האוצר

ינון אזולאי:  גם אותה צריך לברך

מיכל מרים וולדיגר: עד כדי כך, אה? אוקיי, ינון

ינון אזולאי: מיכל, גם אנחנו נברך אותך שיהיה בהצלחה בתור סגנית שר האוצר

מיכל מרים וולדיגר: אל תחשוב שעכשיו אני שולפת

ינון אזולאי: זהו

ינון אזולאי:  אני אומר, את תמיד מיכל, תמיד היית מיכל חברת הכנסת הטובה והחרוצה

ינון אזולאי:  שיהיה לך בהצלחה, בעזרת ה'

מיכל מרים וולדיגר: תודה ענקית

מיכל מרים וולדיגר:  תודה

ינון אזולאי: ואנחנו ניפגש בוועדת הכספים, אם תעשי בעיות

מיכל מרים וולדיגר: איזה כיף זה לבוא לברך ואני יוצאת מבורכת

ינון אזולאי: לא, לא

ינון אזולאי:  אני רק שם את - - -     

יוסף טייב: אתה בא לברך ואתה יוצא מבורך

יוסף טייב:  זה הכי טוב

מיכל מרים וולדיגר: כן, לגמרי

יוסף טייב: אני באמת רוצה לומר לכם שמהיכרותי עם סגנית השר, יש נושא אחד שבאמת היא מובילה מתחילת דרכה ומכניסתה לכנסת, הנושא של אנשים עם – איך אומרים?     

מיכל מרים וולדיגר: מוגבלות רגשית

יוסף טייב: לא

יוסף טייב:  אני קורא לזה "עם בעיות שקופות"

יוסף טייב:  לא רואים, לא מתחילים לראות את המוגבלות שלהם

יוסף טייב:  והיא מובילה את הנושא הזה, ואנחנו כולנו תפילה שגם מתוך הוועדה פה נצליח להוביל את הנושא הזה

מיכל מרים וולדיגר: אמן

יוסף טייב: גם במערכת החינוך, שלצערי יש שם פער מאוד גדול

יוסף טייב:  ואנחנו מברכים על כניסתך לתפקיד

מיכל מרים וולדיגר: וואו

מיכל מרים וולדיגר:  אז תודה ענקית, באמת זכיתי

מיכל מרים וולדיגר:  לא בכדי כנראה הייתי צריכה להגיע לפה

מיכל מרים וולדיגר:  אבל באתי לברך אותך, יוסי

מיכל מרים וולדיגר:  הייתי בכמה ועדות ובכל ועדה אני שומעת: זאת הוועדה הכי חשובה; הזאת הוועדה הכי חשובה

מיכל מרים וולדיגר:  אני חושבת שהוועדה שלך היא בהחלט, אני לא אגיד הכי, אם כי זה מה שאני חושבת, אבל בוודאי, בוודאי, בוודאי בין הוועדות החשובות ביותר בכנסת

מיכל מרים וולדיגר:  חינוך הילדים שלנו זה האל"ף-בי"ת

מיכל מרים וולדיגר:  זה הדבר הכי חשוב שיש

מיכל מרים וולדיגר:  זה המשאב הכי חשוב של מדינה מתוקנת, חברה מתוקנת

מיכל מרים וולדיגר:  והכול מתחיל ונגמר בחינוך

מיכל מרים וולדיגר:  ואני מאוד מקווה שתצליח לשאת את כובד האחריות שמוטל על הכתפיים שלך, כי אני מאמינה שחינוך זה הכול

מיכל מרים וולדיגר:  והיום אנחנו נמצאים בדור שבית ספר זה בית חרושת לציונים

מיכל מרים וולדיגר:  שכחנו את החינוך

מיכל מרים וולדיגר:  אנחנו כל הזמן אומרים: רוצו קדימה, כי הכי חשוב זה כמה כסף תרוויחו

מיכל מרים וולדיגר:  לא

מיכל מרים וולדיגר:  קודם כול הם צריכים להיות בני אדם

מיכל מרים וולדיגר:  הם צריכים את החוסן הרגשי והנפשי שלהם

מיכל מרים וולדיגר:  הם צריכים את הזהות שלהם בין אם זהות יהודית, בין אם זהות ערבית, לא משנה מה, אבל שידעו מאיפה הם באו ולאן הם הולכים

מיכל מרים וולדיגר:  איבדנו את זה

מיכל מרים וולדיגר:       ועכשיו, הכול או לפחות הרבה מזה בידיים שלך

מיכל מרים וולדיגר:  והן ידיים איתנות

מיכל מרים וולדיגר:  אני סומכת עליך

מיכל מרים וולדיגר:  אני מקווה שאתה, יחד עם שר החינוך הנכנס, ובאמת יחד איתנו, עם האוצר בהחלט, נצליח לעשות פה שינוי משמעותי, עם החברים האחרים שלנו, באמת ביחד, בשיתוף פעולה

מיכל מרים וולדיגר:  בעזרת ה', נעשה ונצליח

ינון אזולאי: אמן

יוסף טייב: תודה רבה

יוסף טייב:  ברשותכם, אנחנו ננעל את הישיבה

ינון אזולאי: תעשה את זה, אה? יהיו לך עוד הזדמנויות

יוסף טייב: כן

יוסף טייב:  תשמע, אין לך הרבה פעמים שאתה מקבל ככה פרגונים כל היום

יוסף טייב:       אני באמת רוצה להודות שוב ליהודית, לאתי, לתמי, לצוות הטכני

יוסף טייב:  מי שלא רואה, אבל עובדים הרבה מאחורה בשביל שאזרחי ישראל יוכלו לראות את זה ואחרי זה גם הפרוטוקולים והכול

יוסף טייב:  אז באמת תודה רבה לכם

יוסף טייב:  הישיבה נעולה